A BIZOTTSÁG 1303/2008/EK RENDELETE
(2008. december 18.)
a Közösség legrászorulóbb személyeinek az intervenciós készletekből származó élelmiszerekkel történő ellátását célzó, a 2009-es költségvetési év terhére a tagállamok rendelkezésére álló erőforrások elosztására vonatkozó terv elfogadásáról szóló 983/2008/EK rendelet helyesbítéséről
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1) és különösen annak 43. cikke g) pontjára, összefüggésben annak 4. cikkével,
mivel:
(1)
Adminisztratív hiba folytán a 983/2008/EK bizottsági rendeletnek (2) a Közösségen belüli cukorszállításra vonatkozó III. mellékletében Litvánia és Portugália esetében tévesen tüntették fel a cukor átvételére jogosult hivatalt. A terv megfelelő végrehajtása érdekében ezeket a hibákat ki kell javítani.
(2)
Ezért a 983/2008/EK rendeletet ennek megfelelően helyesbíteni kell. A helyesbítés az említett rendelet hatálybalépésének napjától alkalmazandó.
(3)
Az e rendeletben előírt intézkedés összhangban van a mezőgazdasági piacok közös szervezésével foglalkozó irányítóbizottság véleményével,
ELFOGADTA EZT A RENDELETET:
1. cikk
A 983/2008/EK rendelet III. mellékletében a negyedik oszlop („Átvevő”) a következőképpen módosul:
1.
A 2. pontban a „Ministério das Finanças, Direcção-Geral das Alfândegas e dos Impostos Especiais sobre o Consumo, Direcção de Serviços de Licenciamento, Portugal” helyébe „IFAP, Portugal” kerül.
2.
A 4. pontban az „NMA, Lietuva” helyébe „Lietuvos žemės ūkio ir maisto produktų rinkos reguliavimo agentūra, Lietuva” kerül.
2. cikk
Ez a rendelet az Európai Unió Hivatalos Lapjában való kihirdetésének napján lép hatályba.
Ezt a rendeletet 2008. október 10-étől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2008. december 18-án.